ועדת החינוך, התרבות והספורט, כנסת 20, פרוטוקול מספר 685, 2018-07-16 13:40

יעקב מרגי: שלום לכולם, פותח את הישיבה מחדש, 16 ביולי 2018, ד' באב, הצעת חוק הקולנוע (תיקון מס' 5) הכנה לקריאה שנייה ושלישית.

יעקב מרגי: סיימנו להקריא 12 או 13 הסתייגויות של יוסי יונה ואנחנו ממשיכים.

מירב ישראלי: 13 הסתייגויות של יוסי יונה.

מירב ישראלי: בעקבות התיקונים שהוועדה ביצעה בסעיף ניגוד העניינים דפנה עשתה התייעצות חזרה במשרד המשפטים ויש להם בקשה לתיקון.

יעקב מרגי: בבקשה.

יעקב מרגי: תציגי את זה.

דפנה גוטליב: אנחנו לא מתנגדים, כמובן, לנוסח עצמו של הסעיף או להעברות עצמן אבל אנחנו חושבים שברגע ששמים בכל זאת סעיף ניגוד עניינים כשהוא לא בנוסח המלא שאנחנו רצינו של תבנית החקיקה אז אנחנו מעדיפים שלא יהיה שום דבר.

דפנה גוטליב: יותר מזה, מה שכן התבקשתי עוד להגיד זה שאנחנו מוכנים גם להעביר מכתב רשמי לוועדה שמבהיר את הדברים שביקשו שנכתוב בסעיף.

יעקב מרגי: תשלחו בסדר.

דפנה גוטליב: כדי שהדברים יהיו גם - - -

יעקב מרגי: תודה.

יעקב מרגי: קיבלנו את ההבהרה ואני נענה, למרות שאני יכול לא להיענות.

יעקב מרגי: ועדנה לימדה הרבה את הפרק של הפרדת הרשויות אבל אני נותן להבין שיש פה איזה איזון מסוים שאני לא עכשיו באילוץ הזמנים לא יורד לסוף דעתו של משרד המשפטים אבל אני מאמין באיזון הזה, ולכן אנחנו חוזרים למצב שאין כלום ונסמכים על מה שהחוק קובע ונותן.

דפנה גוטליב: אנחנו נעביר גם מכתב רשמי שאומר את הפרטים האלה.

יעקב מרגי: תודה.

מיקי רוזנטל: אבל - - - אתם יכולים לשנות אותו ואת דעתכם.

מיקי רוזנטל: בשבוע האחרון שיניתם את דעתכם שש פעמים, מה אכפת לכם, תשנו עוד פעם.

מיקי רוזנטל: מניסיון ככה מחוקקים.

יעקב מרגי: לכן חלק מההסתייגויות - - -

יוסי יונה: יושבת לכם השרה על הזנב ואתם כולכם מתקפלים - - -

מיקי רוזנטל: זה דרג מקצועי.

מיקי רוזנטל: מביך מה שקורה פה.

יעקב מרגי: ממשיכים.

יוסי יונה: כן, ממשיכים.

יוסי יונה: אנחנו בהסתייגות מספר 14, נכון?

מירב ישראלי: 13 - - -

מיקי רוזנטל: - - -

יעקב מרגי: מיקי, אתה מפריע לי.

מיקי רוזנטל: לך זה לא מפריע?

מיקי רוזנטל: כל יומיים משנים פה את הדעה.

מיקי רוזנטל: איזה מן חקיקה זאת.

תמר זנדברג: אני לא הבנתי- - -

יעקב מרגי: אל תביני.

תמר זנדברג: מה זה אל תביני?

יעקב מרגי: אל תביני, סליחה, לא נתתי לך רשות דיבור, אני כרגע בהקראת הסתייגות של יוסי יונה.

יעקב מרגי: מספר 14.

יעקב מרגי: נחזור אלייך בהמשך.

מירב ישראלי: יש לכם את הנוסח, לכולם?

תמר זנדברג: לא.

מירב ישראלי: הנוסח הקיים, שהיה קודם.

תמר זנדברג: אבל כל רגע פה משנים אותו תוך כדי קריאה, על מה אנחנו נמצאים כרגע, באמת, זה צחוק מעבודה.

מירב ישראלי: אני אסביר.

יוסי יונה: איזה נוסח?

קריאה: - - -

תמר זנדברג: מה זה קשור לזה שאני ממרצ?

תמר זנדברג: מה זה קשור ממרצ או לא ממרצ?

תמר זנדברג: אני חברת כנסת, אני צריכה לדעת על איזה נוסח אני מצביעה.

תמר זנדברג: אתם עושים מאיתנו צחוק?

יוסי שרעבי: תמר, זה לא מה שאני אמרתי.

יעקב מרגי: סליחה, את רוצה שאני אוציא אותך מוקדם לישיבת סיעה?

יעקב מרגי: אנחנו מקריאים הסתייגויות של יוסי יונה עכשיו.

יעקב מרגי: תודה.

יעקב מרגי: מספר 14 בבקשה.

קריאה: הוא העיר לה.

יעקב מרגי: נזפתי בו על ההערה.

יוסי שרעבי: אבל לא הערתי.

יוסי שרעבי: לא אמרתי את זה בכלל.

יעקב מרגי: בסדר, לא הערת, תודה.

יעקב מרגי: בבקשה, יוסי.

יוסי יונה: בסעיף 10 (2) ז' להצעת החוק בסיפא יבואו המילים: בהתייעצות עם מועצת הקולנוע ובאישור ועדת החינוך והתרבות.

מירב ישראלי: זה בהמשך להסתייגות הקודמת שמבחני התמיכה יהפכו לתקנות שהם יהיו גם בהתייעצות עם הוועדה.

יעקב מרגי: לא, הוא כותב באישור, לא בהתייעצות.

מירב ישראלי: באישור, סליחה.

יוסי יונה: אני תמיד רוצה את - - -

עפר שלח: יש לי שאלה ליועצת המשפטית.

עפר שלח: מכוון שאנחנו יודעים את דרכה של הממשלה ובעצם רוב הממשלות בנוגע לתקנות, מה יקרה למבחני התמיכה אם הם לא יעברו כתקנות, אי אפשר יהיה לתת כסף?

עפר שלח: אם כתוב בחוק שמבחני התמיכה הם תקנות ולא יעברו תקנות אז אי אפשר יהיה לתת כסף?

יעקב מרגי: לא יהיו תקנות לא יהיה חוק.

מירב ישראלי: אי אפשר יהיה ליישם את החוק, זו תהיה המשמעות.

יעקב מרגי: לא יהיו תקנות, לא יהיה חוק.

יעקב מרגי: עניתי לך, נקודה.

עפר שלח: לא, אבל הבעיה היא מה עם מבחני התמיכה.

עפר שלח: זה שלא יהיה חוק אני בעד.

עפר שלח: אם אפשר אני בעד.

עפר שלח: מה יהיה עם התמיכה?

מירב ישראלי: שוב.

מירב ישראלי: מבחני התמיכה הם לא קשורים לתקנות והם לא קושרים לכנסת, זה משהו שהשרה עושה וזה בעצם הוראות מנהל שהיא עושה בתמיכות.

מירב ישראלי: אם לא יהיו מבחני תמיכה אי אפשר יהיה לתמוך, כמובן.

עפר שלח: לא, אבל אם אנחנו קובעים בחוק שמבחני התמיכה יעברו בתקנות זאת אומרת שאם אין תקנות אין מבחני תמיכה ואם אין מבחני תמיכה אין תמיכה.

עפר שלח: ואז שפכנו את התינוק עם המאגר של מקורות לא עם המים.

קריאות: - - -

יעקב מרגי: מה פתאום מבחני התמיכה ותקנות?

מאיר כהן: מבחני תמיכה לא- - -

יעקב מרגי: לא בתקנות, מה פתאום.

עפר שלח: אתם לא תוכלו לקבל כסף.

מירב ישראלי: מה שאמרנו קודם, וגם אני אמרתי את זה, שההסדר הזה כדי שהוא יהיה שלם בחקיקה וכדי שהוועדה תראה אותו ותדע שהוא שלם אני מציעה שלא המבחני תמיכה אלא ההוראות שאמורות להיות הוראות לגבי הרכב הלקטורים, הוראות לגבי הדבר הזה- - -

יעקב מרגי: ולא הסכמנו על זה וזה חוזר בין יום כמו חמץ של פסח.

עפר שלח: זה שיהיה בתקנון ושלא יעבירו.

יעקב מרגי: סליחה.

יעקב מרגי: אין דיון.

יעקב מרגי: הקראת הסתייגויות.

מיקי רוזנטל: שאלה - - -

יעקב מרגי: תשאל אחרי הדיון.

יעקב מרגי: עכשיו הקראת הסתייגויות.

מיקי רוזנטל: אבל אני רוצה לשאול - - -

יעקב מרגי: לא יהיה.

יעקב מרגי: היינו שם, היינו, לא הקשבת, יצאת באמצע הדיון.

מיקי רוזנטל: זה לא בסדר.

יוסי יונה: אז אני קורא את זה שוב רק ש- - -

יעקב מרגי: לא, אתה קורא 15.

יעקב מרגי: קראת 14.

יוסי יונה: לא, היה על זה ויכוח אם זה ב- - - או בצו ואני רציתי להעצים את כוחך - - -

יעקב מרגי: באישור אמרת.

יוסי יונה: כן.

יעקב מרגי: אז אני הפוך.

יעקב מרגי: היא אמרה בהתייעצות, אני תיקנתי אותה.

מירב ישראלי: לא, זה כתוב בהתייעצות עם המועצה ובאישור הוועדה.

יעקב מרגי: אישור, אני הסכמתי.

יוסי יונה: לא, אני רוצה להעצים את כוחך ואתה רוצה התייעצות?

יעקב מרגי: לא, הפוך, חשבתי שאמרת התייעצות, אמרתי אישור.

יוסי יונה: אוקיי.

יעקב מרגי: גם כשאתה מבין אתה לא מבין.

עפר שלח: היושב ראש, על כמה דברים תתנצל ביום אחד.

יעקב מרגי: על זה אני לא הולך להתנצל.

מאיר כהן: נראה אותך חי ביוון העתיקה כל כך הרבה זמן.

יעקב מרגי: אין סיכוי.

יעקב מרגי: אדוני, 16.

יוסי יונה: תרשה לי הערה, קצת מרווח.

יעקב מרגי: בבקשה.

יוסי יונה: אחד מהשיעורים המרכזיים בדיון פילוסופי זה להסביר - - -

יעקב מרגי: אתה מבין למה לא רציתי לתת לו.

יעקב מרגי: הלו, אני היה לי בוס שלמדתי ממנו פילוסופיה.

יעקב מרגי: הוא היה מגיע לבנאדם שמבקש סעד חצי דקה, 40 דקות הוא מסביר לו למה הוא לא יכול לסייע בידו.

יעקב מרגי: זה בשבילי על רגל אחת כל התורה.

יוסי יונה: אני לא אעסוק בזה.

יוסי יונה: אני רק רציתי להסביר לך מה זה - - -

יעקב מרגי: הסברת לי, הבנתי ואני כבר אחרי זה.

יוסי יונה: בסעיף 15, 10 (2) ט' להצעת החוק בהגדרת פריפריה יימחקו המילים "במבחני התמיכה" ובמקומן יבוא: בתקנות כאמור בסעיף קטן ז'.

מירב ישראלי: זה הגדרת פריפריה.

יעקב מרגי: אוקיי.

יעקב מרגי: בבקשה.

יוסי יונה: סעיף 16 – האחד פשוט למחוק את סעיף 11 להצעת - - -

יעקב מרגי: שהוא?

יוסי יונה: שכל העניין שלו - - -

יעקב מרגי: כדי שיבינו אנשים.

יוסי יונה: ההוצאות המסחריות החביבות האלה.

יעקב מרגי: התמיכה המסחרית בגופים מסחריים.

יוסי יונה: שמעת, יוסי, אנחנו נגד - - - אבל לחלופין, זה סעיף 16, בסעיף 11 הצעת החוק יבוא בסיפא סעיף ג' בלשון הבאה: לא יהיה זכאי לקבל תקציב לפי סעיף זה: 1.

יוסי יונה: מי שמסייע להפקת סרט ישראלי אשר הוא או מפיק הסרט או יוצרו זוכה לתמיכה כסרט ישראלי לפי סעיף 12 לחוק זה, בשלב משלבי ההפקה או השיווק.

יוסי יונה: 2.

יוסי יונה: מי שהוא או מפיק הסרט שמסייע להפקתו, יוצרו וגורם שידור החב לפי כל דין בחובות הפקה מקומית או מישהו בעל זיקה עסקית או אחרת לגורם שידור כאמור או שהוא מקבל מגורם שידור, כאמור, מימון להפקת הסרט.

מירב ישראלי: אז כאן יש הסכמה מסוימת, נכון הדס?

יעקב מרגי: אבל עדיין אני ממליץ לך להשאיר את ההסתייגות.

יוסי יונה: יש לך הסכמה?

הדס פרבר: אני מצטערת אני הייתי רגע - - -

מירב ישראלי: הנושא של גורם שידור והנושא של כפל תמיכות.

מיקי רוזנטל: גורמי שידור, האם בתי קולנוע הם גם גורמי שידור?

הדס פרבר: לא.

הדס פרבר: גורמי שידור - - -

מיקי רוזנטל: האם ייאסר על בתי קולנוע לקבל?

הדס פרבר: לא, לא.

הדס פרבר: הזכייניות של - - -

מיקי רוזנטל: הזכייניות בלבד?

מיקי רוזנטל: טוב, אז אני יש לי הסתייגות לגבי בתי קולנוע.

תמר זנדברג: כן, נכון.

מירב ישראלי: הדס, אתם מסכימים לגם מי שמסייע להפקה שהוא קיבל תמיכה וגם לגוף שידור?

מירב ישראלי: זה שתי אופציות.

יוסי שרעבי: כן, הנושא של כפל תמיכה כבר מופיע, שאי אפשר כפל.

הדס פרבר: המטרה היא - - - אפשר כפל.

הדס פרבר: רצינו שתהיה סיטואציה כזאת: למשל שמישהו מקבל מענק לפיתוח תסריט מהקרנות הוא יוכל לעבור לשלב של ההפקה במסלול המסחרי.

הדס פרבר: זה לא אמור למנוע ממנו.

הדס פרבר: להפקה הוא לא אמור לקבל פעמיים.

יוסי שרעבי: לכפל תמיכות בהפקה.

מירב ישראלי: אז זה צריך - - -

הדס פרבר: - - -

יעקב מרגי: גברתי, מה את מתרגשת?

יעקב מרגי: תודה.

מירב ישראלי: לא, אנחנו פשוט צריכים לנסח את זה.

מירב ישראלי: לכן - - -

יעקב מרגי: תנסחו את זה אחר כך.

יעקב מרגי: זה ההסכמה שלך?

יעקב מרגי: אתה משאיר את ההסתייגות למרות ההסכמה?

יעקב מרגי: תודה.

יוסי יונה: לא ראיתי את הניסוח הסופי.

יעקב מרגי: בסדר תשאיר את ההסתייגות.

יעקב מרגי: הלאה, 18.

יוסי יונה: בסעיף 11 להצעת החוק יבוא סעיף ד': סכומים שלא ייעשה בהם שימוש לפי סעיף זה בשנת תקציב יוחזרו בשנת התקציב שלאחריה לתקציב הקולנוע לתקציב הפקת סרטים ישראליים לפי סעיף 12 א'.

מירב ישראלי: אז גם כאן יש איזושהי הסכמה של משרד התרבות אבל לא לדבר הזה, אלא שבתקנות לפי הסעיף הזה ניתן יהיה לקבוע מה ייעשה עם הכסף, זאת אומרת לאן הוא יועבר כדי שלא יהיה מצב שבאמת אי אפשר בגלל - - -

יוסי שרעבי: אנחנו סיכמנו, אדוני היושב ראש, עם האוצר, סיכום על דעת האוצר, שבסעיף 11 א' לא יהיה רשאי, השרה תקבע, לא תהיה רשאית, אבל יהיה הפניה בחוק לתקנות, לכללים ובכללים יהיה כתוב במפורש, זה הסיכום עם האוצר, שהכסף שלא נמצא במסלול המסחרי יוחזר לתקנת קולנוע.

יעקב מרגי: וזה יופיע בתקנות?

יוסי שרעבי: כן.

קריאות: - - -

תמר זנדברג: מה זה תקנת קולנוע?

יעקב מרגי: שאלו, יחזור למה?

תמר זנדברג: לתקנת הקולנוע.

מירב ישראלי: לתקציב הקולנוע.

עפר שלח: לתקציב של הקולנוע, לתקציב המדובר.

מיקי רוזנטל: כן, אבל למה בתקציב הקולנוע?

מיקי רוזנטל: זה יכול ללכת גם לפסטיבל.

מיקי רוזנטל: האם זה ילך - - - לא, זה משמעותי, אני לא - - - האם זה הולך לעידוד סרטים או באופן כללי לתקציב הקולנוע כי זה שני דברים שונים, כמו שאתה יודע.

יוסי שרעבי: מבחינת האוצר זה חוזר לתקציב הקולנוע.

יוסי שרעבי: איך התקציב הזה מחולק, בסופו של דבר, זה חלק ממבחני התמיכה.

יעקב מרגי: תודה.

יעקב מרגי: תגישו את ההסתייגות שלכם, אל תוותרו עליה.

מירב ישראלי: לא כי אם הבנתי נכון הם צריכים להבין מה נקבע.

מירב ישראלי: אם הבנתי נכון ברמת החקיקה הראשית לא ייקבע שזה יועבר חזרה לתקציב הקולנוע אלא רק תינתן הסמכה שהתקנות יכולות להתייחס גם לייעוד הסכום אם לא נוצל במלואו.

מירב ישראלי: זה היה הסיכום המוצע.

יוסי שרעבי: נכון.

יוסי שרעבי: ובתקנה ייקבע שזה - - -

מירב ישראלי: אבל זה אנחנו לא נדע.

יוסי שרעבי: בסדר, זה הסיכום עם האוצר.

יעקב מרגי: נקודה.

יעקב מרגי: זה הסיכום, תודה, אמרת לנו, אתם תגישו את ההסתייגות אם זה לא מוצא חן בעיניכם.

תמר זנדברג: למה לא - - -

יעקב מרגי: אני לא עונה על שאלות למה, אני עכשיו בקריאת הסתייגויות.

תמר זנדברג: אבל למה - - - לנוסח שאתה ביקשת?

יעקב מרגי: לא רוצים, הממשלה לא רוצה.

יעקב מרגי: יש הפרדת רשויות.

יעקב מרגי: בבקשה.

תמר זנדברג: נו, אבל אנחנו הקובעים פה לא הם.

יעקב מרגי: בסדר, תצביעו.

תמר זנדברג: לא.

תמר זנדברג: אני שואלת אותך.

יעקב מרגי: לא, אל תשאלי אותי שאלות על החוק הזה, לא כדאי לך לשאול אותי שום שאלה.

יעקב מרגי: בבקשה.

מיקי רוזנטל: דווקא נראה לי שכן כדאי.

יעקב מרגי: לא כדאי.

יעקב מרגי: בבקשה.

יוסי יונה: הסתייגות מספר 19 – בסעיף 2 (2) בהצעת החוק אחרי המילים מי שרואה את עצמו נפגע יבואו המילים: כיוצר או כעובד בהפקות קולנוע או כאיגוד העובדים שמייצג עובדים בתחום הקולנוע.

מירב ישראלי: זה לגבי הקבילות.

יוסי יונה: כן.

יוסי יונה: לאחר המילים מוסדות ציבור יבואו המילים: או המפיקים.

יוסי יונה: לאחר המילים אי עמידתם של המוסדות יבואו המילים: ואו המפיקים.

יוסי יונה: לאחר המילים מבחני התמיכה יבואו המילים: ו/או חוקי העבודה.

מירב ישראלי: זה שאפשר להגיש קבילות גם על יחסי עבודה.

יוסי יונה: 20 – בסעיף 3 להצעת החוק יתווסף סעיף קטן 3: שני חברים נציגי איגודי העובדים בקולנוע, נציג איגוד השחקנים ונציג עובדי הקולנוע, הנציגים ייבחרו על ידי האיגודים אק"ט ושח"ם.

מירב ישראלי: זה תוספת למועצת הקולנוע אם אני מבינה.

יוסי יונה: כן.

יוסי יונה: הסתייגות 21- - -

קריאה: - - -

יעקב מרגי: אדוני, זה רק הסתייגות, אל תתרגש עליו כי הסיכוי שההסתייגות הזאת תעבור- - -

קריאה: - - -

יעקב מרגי: אז למה אתה כועס עליו סתם?

יעקב מרגי: למה, למה?

אסף אמיר: אני אגיד לך למה - - -

יעקב מרגי: זו שאלה רטורית.

יוסי יונה: חבר'ה אנחנו מחויבים גם לזכויות עובדים.

אסף אמיר: גם אנחנו - - -

יעקב מרגי: לפי התיאורים הססגוניים שתיארתם את הצעת החוק מצבכם גרוע עם זה או בלי זה.

יעקב מרגי: אז למה אתם רבים.

יעקב מרגי: תחכו.

יוסי יונה: הסתייגות 21 – סעיף 9 להצעת החוק יימחק ובמקומו יבוא במסגרת תחום הסמכות יוקצה.

יעקב מרגי: לאט, לאט, תן לאנשים להקשיב.

יוסי יונה: אבל אני רוצה שתעיר גם.

יעקב מרגי: פעם ראשונה שאני אומר לך לאט לאט ואתה לא מקשיב לי.

יעקב מרגי: בבקשה תקריא את זה בבקשה.

יעקב מרגי: סעיף 21 מחדש.

יוסי יונה: במקרה תחום התרבות יוקצה לתקציב הקולנוע סכום של 200 מיליון שקל בשנה.

מיקי רוזנטל: זו הצעה מצוינת.

יוסי יונה: סכום זה יהיה צמוד לשכר ממוצע במשק ויתעדכן בתחילת כל שנה.

יוסי יונה: אמיר, אתה לא מתנגד לזה נכון?

יעקב מרגי: יוסי, אתה מוותר על 22?

יוסי יונה: סעיף 22 – לסעיף 11 להצעת החוק יתווסף סעיף 13 ב'- - -

יעקב מרגי: אם אתם נהנים אין לי בעיה שתוותרו על ישיבות סיעה, אני מאריך את הדיון עד 16:00.

עפר שלח: לא, לא, אל תגזים - - -

יעקב מרגי: לא אם תסכימו ההוראה בטלה.

יעקב מרגי: אני רואה שאתם נהנים, כואב לי הלב להפסיק לכם את התענוג הזה.

עפר שלח: תשאל בישיבת סיעה שלך יספרו לך שבשעה האחרונה גייסתי את ש"ס לעזור באיזשהו עניין- - -

יעקב מרגי: אבל לא יהיה שם - - -

עפר שלח: לא, לא, כבר היה.

יעקב מרגי: לצערי הרב אני לא אהיה בישיבת סיעה היום כי אני במקום אחר.

יעקב מרגי: תודה.

יעקב מרגי: בבקשה, 22.

יוסי יונה: לסעיף 11 להצעת החוק יתווסף סעיף 13 ב': 1.

יוסי יונה: על הפקות קולנוע להעסיק עובדים רק ביחסי עובד מעסיק.

יוסי יונה: 2.

יוסי יונה: על הפקות קולנוע לעמוד בחוק שעות העבודה ו- - -

יעקב מרגי: תודה.

יעקב מרגי: אני מאוד מודה לחבר הכנסת יוסי יונה.

יעקב מרגי: תתפלאו לשמוע על התמדתו, על מסירותו לדיונים כאלה ומחויב למה שהוא מאמין בו.

יעקב מרגי: ולמרות שאנחנו לעתים קצת חוסמים אותו אבל ברוך השם - - -

מיקי רוזנטל: מי חוסם אותו?

יעקב מרגי: אני.

יעקב מרגי: אתם רגישים, מה קרה לכם.

יעקב מרגי: אבל זה כוחו של הפרלמנט ואני מודה לך, חבר הכנסת יוסי יונה.

יעקב מרגי: יש עתיד הצטרף לכל ההסתייגויות.

תמר זנדברג: גם מרצ.

יעקב מרגי: גם מרצ.

יעקב מרגי: רבותיי, מאחר - - -

תמר זנדברג: יש לנו עוד מלא הסתייגויות.

יעקב מרגי: אין לי בעיה, אני מוכן להקריא לכם את כל ההסתייגויות- - - רבותיי, תודה רבה הישיבה נעולה, תעקבו אחרי הפורטל של הוועדה.